1995R1238 — LV — 01.01.2006 — 004.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:







NB: Šajā konsolidētajā versijā ir atsauces uz Eiropas norēķinu vienību un/vai ecu, kuras no 1999. gada 1. janvāra jāsaprot kā atsauces uz euro − Padomes Regula (EEK) Nr. 3308/80 (OV L 345, 20.12.1980., 1. lpp.) un Padomes Regula (EK) Nr. 1103/97 (OV L 162, 19.6.1997., 1. lpp.).









▼B

KOMISIJAS REGULA (EK) Nr. 1238/95

(1995. gada 31. maijs),

ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (“Pamatregula”) ( 1 ), un jo īpaši tās 113. pantu, tā kā Regula (EK) Nr. 2100/94 ir jāīsteno Kopienas Augu šķirņu birojam (“Birojs”); tā kā Biroja ieņēmumiem principā ir jābūt pietiekamiem, lai nodrošinātu līdzsvarotu Biroja budžetu; tā kā iepriekš minētos ieņēmumus ir jānodrošina ar maksām, kas maksājamas saskaņā ar oficiāliem dokumentiem, kuri noteikti pamatregulā un Komisijas 1995. gada 31. maija Regulā (EK) Nr. 1239/95, ar ko nosaka īstenošanas noteikumus, lai piemērotu Padomes Regulu (EK) Nr. 2100/94 par Kopienas Augu šķirņu biroja procedūru ( 2 ) (“Procedūras regula”), kā arī ikgadējiem maksājumiem, kas maksājami, kamēr ir spēkā Kopienas augu šķirņu aizsardzība; tā kā pārejas periodā, kas definēts Pamatregulas 113. panta 3. punkta b) apakšpunktā, subsīdijas no Eiropas Kopienu vispārējā budžeta var segt izdevumus par Biroja darbības sākuma posmu; tā kā šo periodu var pagarināt par vienu gadu saskaņā ar to pašu noteikumu; tā kā šāds pārejas perioda pagarinājums ir jāapsver, ja gūtā pieredze nav pietiekama, lai noteiktu tādus pamatotus maksājumu līmeņus, kas nodrošinātu pašfinansēšanās principa ievērošanu, vienlaikus saglabājot interesi par Kopienas augu šķirņu aizsardzības sistēmu; tā kā šādu pieredzi var gūt, vienīgi analizējot virkni Kopienas augu šķirņu aizsardzības pieteikumus, izskatīšanas birojiem samaksātos maksājumus un piešķirto Kopienas augu šķirņu aizsardzības faktisko ilgumu; tā kā maksu līmeņa pamatā ir jābūt pareizas finanšu pārvaldības principiem Birojā, un jo īpaši pamatotai ekonomikai un izmaksu lietderībai; tā kā, lai atvieglotu pārvaldību, ko veic Biroja personāls, maksas ir ne vien jānosaka, bet arī jāiekasē un jāmaksā tajās pašās valūtas vienībās, ko izmanto Biroja budžetam; tā kā maksai par pieteikumu ir jābūt vienādai ar maksu, kas sedz tikai par Kopienas augu šķirņu aizsardzībai attiecībā uz jebkuru augu šķirni iesniegto pieteikuma izskatīšanu; tā kā par termiņu, kurā samaksājama maksa par pieteikumu saskaņā ar Pamatregulas 51. pantu ir jāuzskata laika posms starp darbībām, kas vajadzīgs, lai veiktu maksājumu, un šāda maksājuma saņemšanu Birojā, no vienas puses, jo īpaši ņemot vērā vajadzību ātri atgūt izmaksas, kuras jau ir radušās Birojam, un, no otras puses, vajadzību nodrošināt pieteikumu efektīvu sistematizāciju, ievērojot iespējamo lielo attālumu starp pieteikuma iesniedzēju un Biroju; tā kā izskatīšanas maksu kopapjomam, ko iekasē par tehnisko izskatīšanu, būtībā vajadzētu būt vienādam ar to maksu kopapjomu, kas Birojam ir jāmaksā visiem izskatīšanas birojiem; tā kā izmaksas, kas attiecas uz atsauču krājuma uzturēšanu, nav noteikti jāsedz tikai no iekasētajām izskatīšanas maksām; tā kā izskatīšanas maksas līmenim būtu jāatšķiras starp trim augu sugu grupām, ņemot vērā pieredzi, kas gūta no valstīs pastāvošajām augu sugu aizsardzības sistēmām; tā kā ikgadējās maksas, kamēr ir spēkā Kopienas augu sugu aizsardzība, ir Biroja papildu ieņēmumu avots, bet tām cita starpā būtu jāsedz arī izmaksas, kas attiecas uz šķirņu tehniskajām pārbaudēm pēc Kopienas augu šķirņu aizsardzības piešķiršanas, un tāpēc tām būtu jāatbilst klasifikācijai, kas noteikta izskatīšanas maksām; tā kā maksai par pārsūdzību ir jābūt vienādai, lai segtu galvenos izmaksu posteņus, kas attiecas uz pārsūdzības kārtību, izņemot izmaksas, kas attiecas uz tehnisko izskatīšanu saskaņā ar pamatregulas 55. un 56. pantu vai jebkādu pierādījumu vākšanu; tā kā diviem atšķirīgiem datumiem, kas noteikti maksas par pieteikumu samaksai, vajadzētu stimulēt to, ka pārsūdzības iesniedzēji vēlreiz apsver savu pārsūdzību, ņemot vērā lēmumus, ko Birojs pieņēmis saskaņā ar pamatregulas 70. panta 2. punktu; tā kā citām maksām, kas attiecas uz konkrētiem pieprasījumiem, parasti vajadzētu segt tās izmaksas, kas rodas, Birojam izskatot šos pieprasījumus, tostarp pieņemot lēmumus par šādiem pieprasījumiem; tā kā, lai nodrošinātu izmaksu pārvaldības elastību, Biroja priekšsēdētājam ir jābūt pilnvarām noteikt maksas, kas maksājamas par izskatīšanas ziņojumiem, kuri jau pastāv pieteikuma iesniegšanas dienā un Birojam nav pieejami, kā arī par īpašiem sniegtiem pakalpojumiem; tā kā var iekasēt uzrēķinus, lai samazinātu nelietderīgus Biroja izdevumus, kas rodas gadījumā, ja atsevišķi Kopienas augu šķirņu aizsardzības pieteikumu iesniedzēji vai šādu tiesību īpašnieki nesadarbojas; tā kā, ņemot vērā Pamatregulas 117. pantu, šai regulai ir jāstājas spēkā iespējami drīz; tā kā ir notikusi apspriede ar Biroja Administratīvo padomi; tā kā šajā regulā paredzētie noteikumi ir saskaņā ar Pastāvīgās augu šķirņu aizsardzības komitejas sniegto atzinumu, IR PIEŅĒMUSI ŠO REGULU.







1. pants

Darbības joma

1. Maksas, kas ir jāmaksā Birojam, kā noteikts Pamatregulā un Procedūras regulā, iekasē saskaņā ar šo regulu.

2. Maksas, kas ir jāmaksā Birojam, nosaka, iekasē un maksā Eiropas valūtas vienībās.

3. Visiem uzrēķiniem, kas maksājami birojam, mutatis mutandis piemēro 1. un 2. punktu.

4. Sīkākas ziņas par maksām, ko saskaņā Pamatregulas vai šīs regulas noteikumiem var iekasēt dalībvalstu iestādes, reglamentē attiecīgās dalībvalsts atbilstīgās tiesību normas.

5. Ja Biroja priekšsēdētājs ir pilnvarots pieņemt lēmumu par maksu apjomu un to maksāšanas kārtību, šādus lēmumus publicē Biroja oficiālajā izdevumā.

2. pants

Vispārīgie noteikumi

1. Attiecībā uz katru atsevišķu jautājumu visām procesā iesaistītajām pusēm, kā precizēts Procedūras regulā, var uzlikt maksas vai uzrēķinus. Gadījumā, ja procesā iesaistītas vairākas puses, kas rīkojas kopīgi, vai kuru vārdā rīkojas kopīgi, katrai no tām var uzlikt šādu maksājumu kā kopparādniekam.

2. Ja vien šī regula neparedz citādi, piemēro Pamatregulā un Procedūras regulā paredzētos noteikumus par Biroja procedūru, tostarp noteikumus par valodām.

3. pants

Samaksas veids

1. Maksas un uzrēķinus, kas maksājami Birojam, maksā ar pārvedumu uz Biroja bankas kontu.

2. Biroja priekšsēdētājs var atļaut turpmāk norādītus alternatīvus maksāšanas veidus saskaņā ar darba metožu noteikumiem, ko nosaka atbilstīgi pamatregulas 36. panta 1. punkta d) apakšpunktam:

a) tādu apstiprinātu čeku iesniegšana vai pārvedums, kuri ir Eiropas valūtas vienībās apmaksājami Birojam;

b) pārvedums Eiropas valūtas vienībās uz Biroja žiro kontu; vai

c) maksājums kopīgā kontā, kas attiecībā uz Biroju atvērts Eiropas valūtas vienībās.

4. pants

Diena, kas uzskatāma par maksājuma saņemšanas dienu

1. Par maksu un uzrēķinu saņemšanas dienu uzskata dienu, kad 3. panta 1. punktā minētā pārveduma summa ir ieskaitīta Biroja bankas kontā.

2. Ja Biroja priekšsēdētājs atļauj citus maksāšanas veidus saskaņā ar 3. panta 2. punktu, viņš nosacījumos vienlaikus paredz dienu, kas uzskatāma par maksājumu saņemšanas dienu.

▼M2

3. Ja uzskata, ka Birojs attiecīgajā termiņā nav saņēmis maksājumu, šādu termiņu uzskata par ievērotu attiecībā pret Biroju, ja minētajā termiņā tiek uzrādīts pietiekams dokumentārs pierādījums tam, ka persona, kas veic maksājumu, ir pienācīgi devusi rīkojumu bankas iestādei vai pastam noteiktajā termiņā veikt maksājuma summas pārvedumu eiro uz Biroja bankas kontu.

▼M2 —————

▼M2

5. Dokumentāru pierādījumu uzskata par pietiekamu 3. punkta nozīmē, ja tiek uzrādīts kādas bankas iestādes vai pasta izdots pierādījuma dokuments, kas apliecina, ka pārveduma rīkojums ir izpildīts. Tomēr, ja pārveduma rīkojums bija pārvedums, kurā tika izmantota elektronisko bankas maksājumu sistēma SWIFT, pierādījuma dokumentu, kas apliecina, ka pārveduma rīkojums ir izpildīts, noformē kā SWIFT ziņojuma kopiju, ko bankas iestādes vai pasta attiecīgi pilnvarota amatpersona apzīmogo un paraksta.

▼B

5. pants

Maksājuma veicējas personas vārds un maksājuma mērķis

1. Persona, kas veic maksu vai uzrēķinu samaksu, rakstiski norāda savu vārdu un šāda maksājuma mērķi.

2. Ja Birojs nevar noteikt maksājuma mērķi, tas lūdz, lai persona, kas veikusi maksājumu, par to rakstiski informētu Biroju divos mēnešos. Ja minētajā periodā mērķis netiek norādīts, uzskata, ka maksājums nav veikts, un maksājums tiek atmaksāts personai, kas to veikusi.

6. pants

Summas nepilnīga nomaksa

Maksu vai uzrēķinu samaksas termiņu parasti uzskata par ievērotu tikai tad, ja maksas vai uzrēķina pilna summa samaksāta termiņā. Ja maksas vai uzrēķini netiek samaksāti pilnīgi, samaksāto summu atmaksā, kad beigušies visi maksājuma termiņi. Birojs tomēr, ja to uzskata pat pamatotu, var neņemt vērā mazas summas, kas nav samaksātas, nekaitējot maksājumu veicošās personas tiesībām.

7. pants

Maksa par pieteikumu

1. Kopienas augu šķirņu aizsardzības pieteikuma iesniedzējs (turpmāk – “pieteikuma iesniedzējs”) saskaņā ar Pamatregulas 113. panta 2. punkta a) apakšpunktu par pieteikuma izskatīšanu maksā pieteikuma maksu ECU ►M1 900 ◄ .

2. Pieteikuma iesniedzējs saskaņā ar 3. pantu veic vajadzīgās darbības pieteikuma maksas samaksai līdz dienai vai dienā, kad pieteikumu iesniedz tieši Birojā vai kādā no izveidotajiem apakšbirojiem vai attiecīgo valstu pārstāvniecībām, kas izveidotas vai norādītas atbilstīgi pamatregulas 30. panta 4. punktam; mutatis mutandis piemēro 4. panta 4. punktu.

3. Ja uzskata, ka pieteikuma maksas maksājums nav saņemts vienlaikus ar pieteikuma saņemšanu Birojā, Birojs saskaņā ar pamatregulas 51. pantu nosaka divu nedēļu periodu, kurā pieteikuma formālais datums, kā tas noteikts atbilstīgi iepriekš minētajam 51. pantam, netiek mainīts; pieteikuma iesniedzējam jaunu maksājuma pieprasījumu saskaņā ar Pamatregulas 83. panta 2. punktu neizsniedz, kamēr nav beidzies minētais periods.

4. Ja uzskata, ka pieteikuma maksas maksājums nav saņemts termiņā, kas noteikts saskaņā ar 3. punktu, pamatregulas 51. panta mērķiem par maksājuma saņemšanas dienu uzskata pieteikuma iesniegšanas dienu.

▼M2

5. Šā panta 4. punktu nepiemēro, ja pieteikumam ir pievienots pietiekams dokumentārs pierādījums tam, ka persona, kas veic maksājumu, ir pienācīgi devusi rīkojumu bankas iestādei vai pastam veikt maksājuma summas pārvedumu eiro uz Biroja bankas kontu. Regulas 4. panta 5. punktu piemēro mutatis mutandis.

▼B

6. Kamēr uzskata, ka pieteikuma maksas maksājums Birojā nav saņemts, Birojs nepublicē attiecīgo pieteikumu un atliek tehnisko izskatīšanu.

▼M2

7. Ja pieteikuma maksa ir saņemta, bet saskaņā ar pamatregulas 50. pantu pieteikums ir spēkā neesošs, Birojs ietur pieteikuma maksu EUR 300 apmērā, bet pārējo atmaksā, pieteikuma iesniedzējam paziņojot par pieteikumā konstatētajiem trūkumiem.

▼B

8. pants

Maksas, kas attiecas uz tehnisko izskatīšanu

1. Maksas par tādas šķirnes tehniskās izskatīšanas organizēšanu un veikšanu, uz kuru attiecas pieteikums par Kopienas augu šķirņu aizsardzības piešķiršanu (izskatīšanas maksa), maksājamas saskaņā ar I pielikumu par katru sāktu kultūras audzēšanas periodu. Tādu šķirņu gadījumā, kam materiāla ražošanai atkārtoti ir jāizmanto materiāls ar īpašiem komponentiem, I pielikumā noteiktā izskatīšanas maksa ir jāmaksā par šādu šķirni un par katru no komponentiem, kam nav pieejams oficiāls apraksts un kas arī ir jāizvērtē; tomēr tā nekādā gadījumā nepārsniedz ECU 3 000.

2. Izskatīšanas maksa pirmajam kultūras audzēšanas periodam ir jāsamaksā ne vēlāk kā ►M1 ————— ◄ tehniskajai izskatīšanai paredzētā materiāla saņemšanas termiņa beigām.

3. Izskatīšanas maksa par katru nākamo kultūras audzēšanas periodu ir jāsamaksā ne vēlāk kā mēnesi pirms šāda perioda sākuma, ja vien Birojs neizlemj citādi.

4. Biroja priekšsēdētājs izskatīšanas maksu samaksas dienas publicē Biroja oficiālajā izdevumā.

5. Tāda izskatīšanas galīgo rezultātu ziņojuma gadījumā, kas attiecas uz tehnisku izskatīšanu, kas ir jau veikta, saskaņā ar ►M1 procedūras regulas ◄ 27. pantu pirms pieteikuma dienas, kā noteikts Pamatregulas 51. pantā, un termiņā, kādu nosaka Birojs, ir jāsamaksā administratīvā maksa.

9. pants

Ikgadējā maksa

▼M4

1. Birojs no Kopienas augu šķirņu selekcionāru autortiesību īpašnieka (turpmāk tekstā “īpašnieks”) iekasē maksu par katru gadu, kamēr ir spēkā Kopienas augu šķirņu selekcionāru autortiesības (turpmāk tekstā “ikgadējā maksa”) EUR 300 apmērā par 2003.–2005. gadu un EUR 200 apmērā par 2006. un turpmākajiem gadiem. Personām, kuras par 2006. gadu ir samaksājušas EUR 300, Birojs atmaksā starpību EUR 100.

▼M2

2. Ikgadējā maksājuma samaksas termiņš:

a) attiecībā uz Kopienas augu selekcionāru autortiesību termiņa pirmo gadu ir 60 dienas pēc tiesību piešķiršanas dienas un

b) attiecībā uz Kopienas augu selekcionāru autortiesību termiņa turpmākajiem gadiem pirmajā tā kalendārā mēneša dienā, kas ir pirms mēneša, kurā aprit gads kopš piešķiršanas termiņa.

▼B

3. Birojs izdod Ipašniekam maksājuma pieprasījumu, kurā norāda maksājuma priekšmetu, maksājuma summu, maksājuma termiņu, kā arī informāciju par iespējamo uzrēķinu saskaņā ar 13. panta 2. punkta a) apakšpunktu.

4. Birojs neatmaksā nevienu maksājumu, kas nomaksāts, lai saglabātu Kopienas augu šķirņu aizsardzību.

10. pants

Īpašu pieprasījumu izskatīšanas maksas

1. Maksas par kāda pieprasījuma izskatīšanu, kuras jāmaksā personai, kas iesniedz šādu pieprasījumu, ir šādas:

a) par obligātu izmantošanas tiesību pieteikumu, tostarp par visiem ierakstiem reģistros, kā arī par tādu izmantošanas tiesību pieteikumu, kas jāpiešķir Birojam saskaņā ar Pamatregulas 100. panta 2. punktu, vai pieprasījumu grozīt šādas reiz piešķirtas izmantošanas tiesības, (obligātās licences maksa), izņemot attiecībā uz Komisiju vai kādu dalībvalsti gadījumā, kas paredzēts pamatregulas 29. panta 2. punktā: ECU 1 500;

b) par pieprasījumu Kopienas augu šķirņu aizsardzības reģistrā izdarīt šādus ierakstus (reģistra maksa): — Kopienas augu šķirņu aizsardzības tiesību nodošana, līgumā noteiktās izmantošanas tiesības, — šķirņu kā oriģinālu vai pēc būtības iegūtu šķirņu identificēšana, — darbības attiecībā uz prasībām, kas minētas Pamatregulas 98. panta 1. un 2. punktā un 99. pantā, — Kopienas augu šķirņu aizsardzības tiesības, kas piešķirtas kā nodrošinājums vai kā kādu citu lietu tiesību priekšmets, vai — izpildes panākšana, kas minēta Pamatregulas 24. pantā: ►M2 EUR 100 ◄ ;

c) par pieprasījumu Kopienas augu šķirņu aizsardzības pieteikumu reģistrā vai Kopienas augu šķirņu aizsardzības reģistrā izdarīt kādu ierakstu, kas nav iepriekš a) un b) punktā minētie ieraksti: ECU 100;

d) par pieprasījumu noteikt izmaksu apjomu saskaņā ar pamatregulas 85. panta 5. punktu: EUR 100.

2. Maksas, kas minētas 1. punktā, ir jāsamaksā dienā, kad saņemts pieprasījums, uz kuru tās attiecas. Ja maksājums netiek saņemts savlaicīgi, piemēro Pamatregulas 83. panta 2. punktu.

▼M2

3. Ja pieprasījums pēc 1. punkta b) vai c) apakšpunktā minētā ieraksta attiecas uz vairāk nekā vienu pieteikumu vai reģistrētām autortiesībām, ko pieprasa vai kas pieder vienai un tai pašai personai, iekasē tikai vienu maksu.

▼B

11. pants

Pārsūdzības maksa

1. Pārsūdzības iesniedzējs saskaņā ar pamatregulas 113. panta 2. punkta c) apakšpunktu maksā ECU 1 500 pārsūdzības maksu par pārsūdzības izskatīšanu.

2. Vienu trešdaļu no pārsūdzības maksas ir jāsamaksā dienā, kad pārsūdzību iesniedz Birojā; uz minēto trešdaļu attiecas Pamatregulas 83. panta 2. punkts. Atlikušās divas trešdaļas no pārsūdzības maksas ir jāsamaksā pēc Biroja pieprasījuma viena mēneša laikā pēc tam, kad Biroja kompetentā nodaļa nosūta pārsūdzību Apelācijas padomei.

3. Ja ir izpildīti Pamatregulas 83. panta 4. punkta nosacījumi, rīkojumu atmaksāt samaksātu pārsūdzības maksu iepriekšējas pārskatīšanas gadījumā dod saskaņā ar Biroja priekšsēdētāja atļauju, bet pārējos gadījumos — Apelācijas padome.

4. Šā panta 1. punkts neattiecas uz Komisiju vai kādu dalībvalsti, kas pārsūdz lēmumu, kurš pieņemts saskaņā ar pamatregulas 29. panta 2. punktu.

12. pants

Maksas, ko nosaka Biroja priekšsēdētājs

1. Biroja priekšsēdētājs nosaka maksas par turpmāk norādīto:

a) administratīvo maksu, kas minēta 8. panta 5. punktā;

▼M3

b) maksas par apliecinātu dokumentu kopiju izsniegšanu un

▼B

c) maksas attiecībā uz Biroja oficiālo izdevumu (Pamatregulas 89. pants un Procedūras regulas 87. pants) un jebkādām citām ►M1 Biroja publikācijām; un ◄

▼M1

d) procedūras regulas 82. panta 2. punktā minēto administratīvo nodevu.

▼B

2. Biroja priekšsēdētājs var pieņemt lēmumu uz ►M1 1. punkta b), c) un d) ◄ apakšpunktā minētajiem pakalpojumiem attiecināt iepriekšēju samaksu.

13. pants

Uzrēķini

1. Birojs var iekasēt pieteikuma maksas uzrēķinu, ja tas konstatē, ka:

a) ierosināto nosaukumu nevar apstiprināt saskaņā ar Pamatregulas 63. pantu, jo tas ir identisks citas šķirnes nosaukumam vai atšķiras no tās pašas šķirnes nosaukuma; vai

b) Kopienas augu šķirņu aizsardzības pieteikuma iesniedzējs ierosina jaunu šķirnes nosaukumu, izņemot gadījumus, kad to darīt ir prasījis Birojs vai kad viņš Kopienas augu šķirņu aizsardzības pieteikumu iesniedz saskaņā ar Procedūras regulas 21. panta 3. punktu.

Birojs nepublicē priekšlikumu par šķirnes nosaukumu, kamēr nav samaksāts uzrēķins, kas uzlikts saskaņā ar pirmās daļas noteikumiem.

2. Birojs var iekasēt kopā ar gada maksu uzrēķinu, ja konstatē, ka:

a) attiecīgais autortiesību īpašnieks nav nomaksājis gada maksu saskaņā ar 9. panta 2. un 3. punktu; vai

b) šķirnes nosaukums ir jāgroza sakarā ar iepriekšējām trešās personas konfliktējošām tiesībām saskaņā ar Pamatregulas 66. panta 1. punktu.

3. Uzrēķinus, kas minēti 1. un 2. punktā, iekasē saskaņā ar noteikumiem par darba metodēm, ko nosaka atbilstīgi Pamatregulas 36. panta 1. punkta d) apakšpunktam, un tie var būt līdz 20 % no attiecīgās maksas, ievērojot ECU 100 minimumu; tie ir jāsamaksā viena mēneša laikā pēc dienas, kad Birojs izdod maksājuma pieprasījumu.

14. pants

Izņēmumi

1. Neatkarīgi no 7. panta un atbilstīgi Pamatregulas 51. pantam noteiktā pieteikuma iesniegšanas diena paliek spēkā attiecībā uz visiem pieteikumiem, kas iesniegti saskaņā ar tās 116. panta 1. vai 2. punktu, ja vēlākais 1995. gada 30. septembrī tiek sniegts pietiekams apliecinājums tam, ka Kopienas augu šķirņu aizsardzības pieteikuma iesniedzējs ir veicis darbības, kas vajadzīgas pieteikuma maksas samaksai.

2. Neatkarīgi no 8. panta 5. punkta ECU 100 administratīvā maksa ir jāsamaksā, ja šķirnes tehnisko izskatīšanu veic, pamatojoties uz faktiem, kas pieejami no visiem procesiem par valsts augu šķirņu aizsardzības piešķiršanu saskaņā ar pamatregulas 116. panta 3. punktu. Šī administratīvā maksa ir jāsamaksā vēlākais 1995. gada 30. novembrī.

3. Neatkarīgi no 8. panta 5. punkta iestādes, kur veikta valsts augu šķirņu aizsardzības piešķiršanas procedūra, var iekasēt no Kopienas augu šķirņu aizsardzības pieteikuma iesniedzēja maksu par attiecīgu dokumentu sniegšanu saskaņā ar nosacījumiem, kas noteikti Procedūras regulas 93. panta 3. punktā. Šī maksa nedrīkst pārsniegt maksu, ko attiecīgā dalībvalsts iekasē par izskatīšanas ziņojuma pārsūtīšanu no pārbaudes veicējas iestādes citā valstī; tās samaksa neietekmē maksājumus, kas veicami saskaņā ar 1. un 2. punktu.

4. Neatkarīgi no 8. panta Birojs termiņos, ko tas norāda, iekasē ECU 300 ziņojuma maksu, ja tiek sagatavots izskatīšanas ziņojums, kas minēts Procedūras regulas 94. pantā.

15. pants

Stāšanās spēkā

Šī regula stājas spēkā dienā, kad tā publicēta Eiropas Kopienu Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

▼M2









I PIELIKUMS

8. pantā minētās maksas, kas attiecas uz tehnisko izskatīšanu







(EUR) Izmaksu grupa ►M3 Maksa 2003. līdz 2006. gadā ◄ ►M3 Maksa 2007. un turpmākajos gados ◄ Lauksaimniecības augu grupa 1. Pastāvīgi audzētās kultūras 1 020 1 020 2. Veģetatīvi pavairojamas kultūras 1 190 1 190 3. Eļļas kultūras 1 020 1 020 4. Stiebrzāles 1 020 1 020 5. Biešu kultūras 1 020 1 020 6. Šķiedru kultūras 1 020 1 020 7. Kultūras, kam piemēro īpašus pārbaudes režīmus 1 020 1 020 8. Citas lauksaimniecības kultūras 1 020 1 020 Dekoratīvo augu grupa 9. Sugas ar ilgu attīstības laiku, kam piemēro dzīvo pamataugu savākšanu un pārbaudi siltumnīcā 1 190 1 190 9.A Sugas ar ilgu audzēšanas laiku, kam piemēro dzīvo pamataugu savākšanu, pārbaudi siltumnīcā un īpašus fitosanitāros apstākļus 1 200 2 040 10. Sugas ar īsu audzēšanas laiku, kam piemēro dzīvo pamataugu savākšanu, pārbaudi siltumnīcā 1 105 1 105 11. Sugas ar ilgu audzēšanas laiku, kam piemēro dzīvo pamataugu savākšanu un pārbaudi uz lauka 1 105 1 105 12 Sugas ar īsu audzēšanas laiku, kam piemēro dzīvo pamataugu savākšanu un pārbaudi uz lauka 1 105 1 105 13. Sugas ar neilgu audzēšanas laiku, kam nepiemēro dzīvo pamataugu savākšanu un pārbaudi siltumnīcā 1 200 1 360 13.A Sugas ar neilgu audzēšanas laiku bez turpmākas pavairošanas posma, kam nepiemēro dzīvo pamataugu savākšanu un pārbaudi siltumnīcā 1 200 2 040 14. Sugas, kam nepiemēro dzīvo pamataugu savākšanu, pārbaudi siltumnīcā un kam nav īss audzēšanas laiks 1 105 1 105 15. Sugas, kam nepiemēro dzīvo pamataugu savākšanu pārbaudi uz lauka un kam nav ilgs audzēšanas laiks 1 105 1 105 16. Sugas, kam nepiemēro dzīvo pamataugu savākšanu, pārbaudi uz lauka un kam nav īss audzēšanas laiks 1 105 1 105 17. Jaunas sugas, pārbaude siltumnīcā 1 190 1 190 18. Jaunas sugas, pārbaude uz lauka 1 190 1 190 19. Ar sēklām pavairotas sugas (kas nav pieskaitāmas nevienai citai kategorijai) 1 200 1 360 Dārzeņu grupa 20. Ar sēklām pavairotas sugas, pārbaude uz lauka 1 050 1 445 21. Ar sēklām pavairotas sugas, pārbaude siltumnīcā 1 200 1 955 22. Veģetatīvi pavairotas sugas, pārbaude uz lauka 1 050 1 700 23. Veģetatīvi pavairotas sugas, pārbaude siltumnīcā 1 200 1 360 Augļu grupas 24. Koki 1 050 1 615 24.A Koku sugas, kam piemēro plašu pastāvīgo dzīvo pamataugu savākšanu 1 050 2 380 25. Krūmi 1 050 1 190 26. Vīnogulāju tips 1 050 1 190 27. Stīgas 1 050 1 870

▼M2 —————